Инесса Арышԥҳа 15 шықәса ҵуеит азанааҭ ҿыц лнапаҿы иаалгеижьҭеи. Уи лажәақәа рыла, уи ахаан лхахьы имнеицызт ачаӡырҭаҿы аусура далагоит ҳәа. Аха ари азанааҭ аҿы даннеи бзиа илбеит, лусура ԥсахрагьы дашьҭам. Инесса иазгәалҭеит 15 шықәса рыла ачаӡырҭаҿы аусура аҽшаԥсахыз.
"Раԥхьа иҟаҳҵоз зегьы напыла иҟаҳҵон. Аӡәы амажәа лкәаҳауан, аҽаӡәы еиҵылхуан, нас ишаны акапанга иақәаҳҵон. Иаҳкапануан. Урҭ зегьы аамҭа ргон. Уажәы атехника бзиа ҳамоуп. Иароуп зегь ҟазҵо, ҳара – ҳацхырааҩцәоуп. Ҳәарада уи ҳус армариоит, иарманшәалоит", — лҳәеит уи.
Инесса аус ахьылуа ачаӡырҭаҿы ԥшь-хкык ача рӡуеит.